b'\n_START_ARTICLE_\nHenry Morton Stanley\n_START_PARAGRAPH_\nSir Henry Morton Stanley, ro\xc4\x91en kao John Rowlands (Denbigh, Wales, 28. sije\xc4\x8dnja 1841. - London, 10. svibnja 1904.) bio je vel\xc5\xa1ko-ameri\xc4\x8dki istra\xc5\xbeiva\xc4\x8d i novinar.\n_START_SECTION_\n\xc5\xbdivotopis\n_START_PARAGRAPH_\nJohn Rowlands ro\xc4\x91en je u izvanbra\xc4\x8dnoj zajednici. Kad mu je bilo dvije godine umire mu otac. Po\xc5\xa1to majka nije mogla sama voditi brigu o njemu, ostavlja ga u dje\xc4\x8dji dom, gdje je ostao do svoje 15. godine. Kada je napunio 18 godina emigrirao je u SAD._NEWLINE_U New Orleans po\xc4\x8dinje raditi kod poslovnog \xc4\x8dovjeka koji se zvao Stanley, i \xc4\x8dije prezime kasnije preuzima. Po\xc4\x8detkom Ameri\xc4\x8dkog gra\xc4\x91anskog rata borio se na strani Konfederacije da bi nakon zarobljavanja 1862. promijenio stranu te slu\xc5\xbeio u vojsci i mornarici Unije. Radio je za novine New York Herald, i izme\xc4\x91u 1867. i 1871. ga \xc5\xa1ef redakcije James Gordon Bennett, \xc5\xa1alje da prona\xc4\x91e misionara Davida Livingstona. Pronalazi Livingstona 10. studenog 1871. u mjestu Ujiji pored Tanganjika jezera, gdje Stanley izgovara svoje poznate rije\xc4\x8di Dr. Livingstone, I presume? (Dr Livingstone, pretpostavljam), mada postoje opre\xc4\x8dne tvrdnje da su te rije\xc4\x8di ikada izgovorene.\n_START_SECTION_\nIsta\xc5\xbeiva\xc4\x8dka putovnja\n_START_PARAGRAPH_\nStanley je napravio nekoliko ista\xc5\xbeiva\xc4\x8dkih putovanja po Africi. Izme\xc4\x91u ostalih slijedio je rijeku Kongo iz unutra\xc5\xa1njosti Afrike pa sve do obala Atlantika, putovanje koje je trajalo 999 dana (1874. do 1877.)._NEWLINE_Stanley je pretpostavio da se u tom podru\xc4\x8dju mogu prona\xc4\x87i ogromna prirodna bogatstva i poku\xc5\xa1ava neuspje\xc5\xa1no nagovoriti britansku vladu da po\xc4\x8dne ulagati u Kongo. S druge strane, belgijskom kralju Leopoldu II., dopala se ideja, tako da Stanley po\xc4\x8dinje raditi za belgijskij imperij u periodu od 1879. do 1884. Zbog svog problemati\xc4\x8dnog djetinjstva, Stanley je imao stalnu potrebu za dokazivanjem, mada mu je vanj\xc5\xa1tina odavala samopouzdanje. Nikad nije nau\xc4\x8dio kontrolirati strah od \xc5\xbeena, a zbog njegovog karaktera ljudi su ga izbjegavali. Dva put su ga napustile \xc5\xbeene s kojim je odr\xc5\xbeavao kontakte preko pisama. Smatra se da je bio fantasti\xc4\x8dan pisac pisama. Njegova pokreta\xc4\x8dka snaga i mogu\xc4\x87nost pro\xc5\xbeivljavanja te\xc5\xa1kih situacija, koju ve\xc4\x87ina drugih osoba ne bi uspjele, bili su klju\xc4\x8d njegovog uspjeha. _NEWLINE_U Africi je napokon Stanley mogao raditi to \xc5\xa1to je htio i \xc5\xa1to je volio. Njegov dnevnik pokazuje cijelo vrijeme njegovu slabu stranu - usamljenu i sumnji\xc4\x8davu osobu koja poku\xc5\xa1ava skriti svoje djetinjstvo. Na povr\xc5\xa1ini, je \xc5\xbeelio biti ameri\xc4\x8dki avanturist koji je osvojio _NEWLINE_"crnu Afriku"._NEWLINE_To se dogodilo u me\xc4\x91uvremenu uz pomo\xc4\x87 tiranskog upravljanja karavanima nad kojima je imao zapovjedni\xc5\xa1tvo u Africi. Poslije nekog vremena, nau\xc4\x8dio se bi\xc4\x8devati svoje podre\xc4\x91ene i stavljati ih u okove. Stanley u svoje vrijeme nije bio jedini rasist koji je smatrao da su osobe crne puti lijene, nesposobne i vrlo nepovjerljive. Tjerao je svoje nositelje dok ne bi umrli od bolesti ili gladi. \xc4\x8cak i on sam je obolio od malarije i izgubioje puno na te\xc5\xbeini._NEWLINE_Tijekom prve dvije ekspedicije, nitko od 5 bijelih osoba koje su ga pratile, nije pre\xc5\xbeivio: dvije su preminule tijekom prve i tri tijekom druge ekspedicije. Za vrijeme druge ekspedicije kroz Afriku, gdje pronalazi rijeku Kongo, napisao je u svom dnevniku da je naredio da se spali 30 gradova i najmanje 60 sela i manjih naselja. Stanleyeve piromanske ekspedicije prouzrokovale su smrt i bijedu me\xc4\x91u stanovni\xc5\xa1tvom._NEWLINE_Po\xc5\xa1to je Leopold \xc5\xbeelio staviti pod svoju komandu velike oblasti u Kongu, dozvoljava Stanleyu pregovore sa stanovni\xc5\xa1tvom, koje je Stanley prevario s razli\xc4\x8ditim trikovima zapadnog dru\xc5\xa1tva koje lokalno stanovni\xc5\xa1tvo nije poznavalo, tako da su vjerovali da je \xc4\x8darobnjak. Kritiziran je za svoj lo\xc5\xa1 tretman stanovni\xc5\xa1tva, ali to nije bilo ni\xc5\xa1ta u pore\xc4\x91enju s onim \xc5\xa1to je belgijski kralj Leopold II. napravio u Kongu u periodu 1880.-1908._NEWLINE_Stanleyeve zapise u Prvom putovanju u Kongo odnosno Prvom putovanju do rijeke Konga na hrvatski je jezik s engleskog preveo Zvonimir Doroghy.'